CELEX: 22011D0065
Language: mt
Date: 2011-07-01 00:00:00
Title: Deċiżjoni tal-Kumitat Konġunt taż-ŻEE Nru 65/2011 tal- 1 ta’ Lulju 2011 li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE

6.10.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 262/19
               
            DEĊIŻJONI TAL-KUMITAT KONĠUNT TAŻ-ŻEE
      Nru 65/2011
      tal-1 ta’ Lulju 2011
      li temenda l-Anness I (Kwistjonijiet veterinarji u fitosanitarji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness I tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 28/2011 tal-1 ta’ April 2011 (1).
               
            
                  (2)
               
               
                  Deċiżjoni tal-Kummissjoni 2010/667/UE tal-4 ta’ Novembru 2010 li temenda d-Deċiżjoni 2007/66/KE dwar esperiment temporanju rigward iż-żieda tal-piż massimu ta’ lott ta’ ċerti żrieragħ tal-għalf skont Direttiva tal-Kunsill 66/401/KEE (2) għandha tkun inkorporata fil-Ftehim.
               
            
                  (3)
               
               
                  Din id-Deċiżjoni ma għandhiex tapplika għal-Liechtenstein,
               
            ADOTTA DIN ID-DEĊIŻJONI:
      Artikolu 1
      Dan li ġej għandu jkun miżjud fil-punt 50 (Deċiżjoni tal-Kummissjoni 2007/66/KE) f’Parti 2 tal-Kapitolu III tal-Anness I tal-Ftehim:
      “, kif emendat permezz ta’:
      
                  —
               
               
                  
                     32010 D 0667: Id-Deċiżjoni tal-Kummissjoni 2010/667/UE tal-4 ta’ Novembru 2010 (ĠU L 288, 5.11.2010, p. 23).”
               
            Artikolu 2
      It-testi tad-Deċiżjoni 2010/667/UE fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-2 ta’ Lulju 2011, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-1 ta’ Lulju 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 171, 30.6.2011, p. 27.
      
         (2)  ĠU L 288, 5.11.2010, p. 23.
      
         (*)  L-ebda rekwiżiti kostituzzjonali ma huma indikati.